Acatistul Sfântului mucenic Iustin, filosoful 
(s.v.1] iunie / s.n. 14 iunie) 


Sfântul mucenic lustin martirul şi filosoful, a altui mucenic Iustin şi a celor 
împreună cu dânşii: Hariton, Evelpist, lerax, Peon, Valerian şi Harita (s.v.1 iunie 
/ s.n. 14 iunie): 


https://www.academia.edu/43318712/Sf% C3 9% A2ntul_mucenic_lustin_martirul_% C5 
SOFi_filosoful_a_altui_mucenic_lustin_% C5%9Fi_a_celor_% C3% AEmpreun % C4%8 
3_cu_d%C3% A2n % C59%9Fii_Hariton_Evelpist_lerax_Peon_Valerian_% CS %9Fi_Har 


ita 1 iunie 
https://archive.org/details/sf.-iustin 


https://www.slideshare.net/slideshow/sfantul-mucenic-iustin-martirul-si-filosoful-a-altui- 
mucenic-iustin-si-a-celor-impreuna-cu-dansii-hariton-evelpist-ierax-peon-valerian-si- 
harita-s-v-l-iunie-s-n-14-iunie/269660826 


Materiale despre Sfântul mucenic Iustin: 


https://findependent.academia.edu/emystea/Sf-muc-lustin-martirul- % C5 %9Fi-filosoful 


https://archive.org/details/ E steaemy?query=lustin++mucenic 


https://www.slideshare.net/steaemy1/search_my_uploads?type=&new=& 
&&& 
Rugăciunile începătoare 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiților noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru 
rugăciunile Sfinţilor părinților noştri, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 


Apoi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 

Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 


Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Dor nestăvilit după cunoașterea adevărului ai arătat şi râvnă nestrămutată pentru 
dobândirea și propovăduirea lui, cu moarte martirică încununând nevoinţele tale, 
pentru care strigăm ție: Bucură-te, Sfinte Iustin martirul şi filosoful, cel ce 
taina creaţiei în icoana Logosului Întrupat ai descoperit-o! 


Icosul 1 

Filosofia sistemelor omeneşti în sufletul tău s-a vânturat, Sfinte Iustin, pentru ca 
să ajungi apoi la filosofia profeților şi a lui lisus Hristos şi să te deştepţi din 
întuneric la lumină un om cu totul nou, cu adevărat renăscut. 

Bucură-te, cuvânt în apărarea celor pe nedrept urâţi şi chinuiţi; 

Bucură-te, judecată în conformitate cu raţiunea cea dreaptă; 

Bucură-te, cuget liber de prejudecăţi; 

Bucură-te, cercetare a vieții ce vădește chipul ei; 

Bucură-te, cinstire a lui Dumnezeu în Duh şi adevăr; 

Bucură-te, dor după viaţa veşnică şi curată; 

Bucură-te, urmare a celor bineplăcute lui Dumnezeu prin puterile raţionale pe 
care ni le-a dăruit El; 

Bucură-te, așteptare întru nădejde a Împărăției Cerurilor; 

Bucură-te, credinţă ce ţinteşte spre nemurire; 

Bucură-te, închinare de sine lui Dumnezeu Celui bun şi nenăscut; 

Bucură-te, lepădare a plăcerilor desfrânate și îmbrățişare a întregii înțelepciuni; 
Bucură-te, iubire de aproapele cu dragostea lui Hristos; 

Bucură-te, Sfinte Iustin martirul și filosoful, cel ce taina creației în icoana 
Logosului Întrupat ai descoperit-o! 


Condacul 2 
Mai presus de toate ai iubit înțelepciunea ce singură poate să înalțe până la 
Dumnezeu şi să ne apropie de EI, ca să strigăm cu toți sfinții împreună: Aliluia! 


Icosul 2 

Foc s-a aprins în sufletul tău, cuprinzându-te o mare dragoste faţă de profeți şi 
de toţi prietenii lui Hristos şi înțelegând că aceasta este singura filosofie sigură şi 
aducătoare de folos. 

Bucură-te, facere de bine către cei lipsiţi; 

Bucură-te, comoară duhovnicească adunată în ceruri; 

Bucură-te, răbdare şi blândeţe ce scot din pofta celor rele; 

Bucură-te, viaţă trăită după cuvântul Evangheliei; 

Bucură-te, rod al darului lui Dumnezeu; 

Bucură-te, așteptarea de la plinirea vremii; 


Bucură-te, vestire a Răsăritului Celui de Sus; 

Bucură-te, sădire în lume a cunoștinței de Dumnezeu; 

Bucură-te, lămurire a proorociilor despre Întruparea Cuvântului; 

Bucură-te, orizont deschis de taina învierii Lui; 

Bucură-te, desluşire a celor vechi în lumina celor noi; 

Bucură-te, zidire a credinţei pe temelia Crucii; 

Bucură-te, dezlegare de legăturile nedreptăţii; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 3 

Cu preţul vieţii ai plătit credința ta cea atât de scumpă, după care alergasei 
vreme îndelungată şi pe care în cele din urmă ai găsit-o, ai propovăduit-o şi ai 
apărat-o cu toată puterea înţelepciunii tale, cântând: Aliluia! 


Icosul 3 

După modelul școlilor antice de filosofie ai întemeiat la Roma o școală în care ai 
predat învățătura creştină, spre luminarea neamurilor. 

Bucură-te, grai întru lauda lui Dumnezeu; 

Bucură-te, bună vestire a Cuvântului cu putere de sus; 

Bucură-te, că ai fost îndrăgostit de nestricăciune; 

Bucură-te, pătimire pentru a primi cele dorite; 

Bucură-te, bucurie a făgăduinţei cerești; 

Bucură-te, îndepărtare a răutăţii din suflete; 

Bucură-te, vădire a purtării de grijă dumnezeieşti; 

Bucură-te, desluşire a minunii de taină; 

Bucură-te, comuniune a toate sub semnul crucii; 

Bucură-te, semănare a seminţelor Adevărului; 

Bucură-te, rugăciune fierbinte cu postire pentru iertarea păcatelor; 

Bucură-te, pocăință ce înnoieșşte şi luminează; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 4 

În cele două Apologii ale tale ai arătat creştinismul înaintea lumii romane ca pe 
singura religie adevărată, apărându-l, în acelaşi timp, de acuzaţiile răutăcioase şi 
mincinoase împotriva sa ale celor ce nu ştiau să cânte: Aliluia! 


Icosul 4 

Ai pomenit în cuvântul tău de apărare o minune întâmplată unei legiuni romane 
din Germania, în urma rugăciunii creștinilor din legiune, şi ai cerut împăraţilor 
romani, Senatului şi poporului roman ca judecata creștinilor să se facă după 
dreptate. Pentru aceasta după cuviiință cântăm: 


Bucură-te, păşire în rugul aprins al iubirii dumnezeieşti; 

Bucură-te, îmbrăţişare cu sărutarea păcii; 

Bucură-te, laudă şi slavă înălțate către Părintele tuturor; 

Bucură-te, rugăciune şi mulţumire către Preasfânta Treime; 

Bucură-te, ajutorare a orfanilor şi văduvelor; 

Bucură-te, purtător de grijă al tuturor celor ce se găsesc în nevoi; 

Bucură-te, sprijinire a celor lipsiţi, din închisori, sau străini; 

Bucură-te, străduință de a trăi potrivit Cuvântului; 

Bucură-te, rodire a seminţelor Lui; 

Bucură-te, nerăutate ce pătimeşti pentru dragostea lui Hristos; 

Bucură-te, aducere la virtute prin frică şi prin dragostea faţă de bine; 

Bucură-te, preţuire a lui Dumnezeu mai presus decât slava, şi teama, şi moartea; 
Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 5 
Puterea jertfei creștinilor dă mărturie despre nevinovăția lor şi despre aşteptarea 
Împărăției Cerurilor, pentru care păzesc înfrânarea, dragostea faţă de toţi, aju- 
torarea săracilor, răbdarea, ascultarea către cei mai mari şi cântarea neîncetată 
de: Aliluia! 


Icosul 5 

Puterea iubirii lui Dumnezeu e mai presus de stricăciune şi moarte, dăruindu-ne 
prin întruparea Sa, mai înainte vestită de toţi proorocii, nădejdea cea mai presus 
de fire a învierii. 

Bucură-te, părtăşie la harul ce vine de Sus; 

Bucură-te, învățătură mai presus de orice filosofie omenească; 

Bucură-te, deprindere a minţii cu iubirea de înțelepciune; 

Bucură-te, încununare a înţelepciunii cu fericirile dumnezeiești; 

Bucură-te, vedere a lui Dumnezeu prin ochiul curăției; 

Bucură-te, suflet curățit prin dreptate şi prin toate celelalte virtuți; 

Bucură-te, martor vrednic al Adevărului; 

Bucură-te, suflet viu prin suflarea Duhului Sfânt; 

Bucură-te, rugăciune ce deschizi porțile luminii; 

Bucură-te, cuvânt purtător de taină; 

Bucură-te, adăpare de la izvoarele milostivirii dumnezeiești; 

Bucură-te, vindecare a firii cu puterea Cuvântului Întrupat; 

Bucură-te, Sfinte Iustin martirul și filosoful, cel ce taina creaţiei în icoana 
Logosului Întrupat ai descoperit-o! 


Condacul 6 


In Hristos s-au împlinit profeţiile cele de demult, ce arătau evenimentele viitoare 
ca şi cum s-ar fi întâmplat, revelând taina cea mai presus de fire a iconomiei 
Sfintei Treimi în taina cântării de Aliluia! 


Icosul 6 

Mai presus de cuvânt e taina creștină, ce depăşeşte orice învăţătură omenească, 
pentru că, în timp ce filosofii şi legiuitorii au cunoscut pe Cuvântul numai în 
parte, ucenicii Lui L-au cunoscut în întregime, fiind gata să moară pentru 
dragostea Lui. 

Bucură-te, desfătare curată în cele dumnezeieşti; 

Bucură-te, spălare în baia pocăinței,; 

Bucură-te, părăsire a nelegiuirii şi alipire de voia lui Dumnezeu; 

Bucură-te, că Domnul va fi spre nume şi semn veşnic şi nu se va şterge; 
Bucură-te, îmbrăcare a celor goi; 

Bucură-te, hrănire a celor flămânzi; 

Bucură-te, tăiere împrejur a inimii; 

Bucură-te, grădină udată de harul lui Dumnezeu; 

Bucură-te, lumină răsărită în întuneric; 

Bucură-te, pământ cu rod de viaţă veşnică; 

Bucură-te, umblare în poruncile dumnezeieşti; 

Bucură-te, dreaptă închinare ce luminezi calea; 

Bucură-te, Sfinte Iustin martirul şi filosoful, cel ce taina creaţiei în icoana 


Logosului Întrupat ai descoperit-o! 


Condacul 7 
Creștinii ştiu că Dumnezeu este martorul gândurilor şi faptelor noastre, lepădând 
răutatea spre a se împărtăşi de fericirea cea veşnică a cântării de: Aliluia! 


Icosul 7 

Ai învăţat că față de a poseda numai o sămânță de adevăr cu totul altceva este a 
avea Adevărul în toată măreţia Lui, ca într-o icoană de pururea închinare. 
Bucură-te, bunăcuviinţă a vestirii frumuseţii lui Dumnezeu; 

Bucură-te, chemare spre a umbla în lumina Domnului; 

Bucură-te, moştenire a bunătăţilor Împărăției cereşti; 

Bucură-te, suflet răscumpărat de Hristos; 

Bucură-te, dreptate şi judecată mântuitoare; 

Bucură-te, odihnire în sine a voii lui Dumnezeu; 

Bucură-te, ferire de duhurile rele şi rătăcitoare; 

Bucură-te, clădire a vieţii pe piatra Cuvântului întrupat; 

Bucură-te, cuvânt cu duhul înțelepciunii şi al tăriei; 

Bucură-te, cuvânt cu duhul vindecării şi al cunoașterii de mai înainte; 
Bucură-te, cuvânt cu duhul învăţăturii şi al temerii de Dumnezeu; 
Bucură-te, cuvânt cu duhul credinţei, nădejdii şi dragostei; 


Bucură-te, Sfinte Iustin martirul și filosoful, cel ce taina creației în icoana 
Logosului Intrupat ai descoperit-o! 


Condacul 8 

Setea ta de adevăr numai izvoarele harului dumnezeiesc au potolit-o, arătându-ți 
taina mântuirii rodind din Întruparea Cuvântului lui Dumnezeu, cea care lumea a 
luminat şi a revărsat în tot locul bucuria cântării de: Aliluia! 


Icosul 8 

Mărturii ai adus din înțelepţii cei vechi şi din profețiile Scripturii despre întru- 
parea, patimile, învierea şi înălțarea la cer ale Fiului lui Dumnezeu, aducând la 
dreapta credinţă deopotrivă evrei şi neamuri. 

Bucură-te, împărăţire prin adevăr, blândeţe şi dreptate; 

Bucură-te, răspuns de cuvânt bun al inimii; 

Bucură-te, oprire de la rătăcire; 

Bucură-te, împărtăşire de sfinte daruri; 

Bucură-te, cinstire a lui Dumnezeu în fapte și în cunoştinţă şi în inimă; 
Bucură-te, vestire a celei de-a doua Veniri a lui Hristos; 

Bucură-te, râvnă apostolească; 

Bucură-te, dragoste ce topeşti învârtoşarea; 

Bucură-te, păzire a îndreptărilor celor veşnice; 

Bucură-te, conştiinţă pururea luminată de prezenţa lui Dumnezeu; 

Bucură-te, pomenire neîncetată a numelui Său cel sfânt; 

Bucură-te, credinţă că Dumnezeu ne va învia prin Hristosul Lui; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 9 

Ritorii cei mult vorbitori nu se pricep să spună cum, în multe feluri şi chipuri, ai 
arătat iconomia lui Dumnezeu cea pentru mântuirea noastră, a celor ce cântăm 
Aliluia! 


Icosul 9 

Inimile ai luminat cu puterea Cuvântului lui Dumnezeu, Sfinte lustin, înălțând 
rugăciuni fierbinți pentru luminarea celor din întunericul necunoştinţei. 
Bucură-te, mângâiere a poporului deznădăjduit; 

Bucură-te, strigăt de pocăință ce ia cu asalt Împărăţia lui Dumnezeu; 

Bucură-te, încredințare că El ne va face nestricăcioși, nepătimitori şi nemuritori; 
Bucură-te, încredere în numele Celui răstignit; 

Bucură-te, rodire a sămânţei de mântuire prin harul îndurării Sale; 

Bucură-te, fericire a ascultării de Dumnezeu; 

Bucură-te, veselie a păzirii căilor Lui; 

Bucură-te, bucurie a împlinirii voii Lui; 


Bucură-te, grijă de suflet ca de un dar dumnezeiesc; 

Bucură-te, descoperire a Înţelepciunii mai dinainte de veac; 

Bucură-te, părtăşie la numele lui Dumnezeu; 

Bucură-te, lepădare a răutăţii şi zădărniciei; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 10 

Pe marea Scripturii ai călătorit, ieșind la limanul mântuirii cu vestea cea bună a 
iubirii lui Dumnezeu ce a luat în Hristos chip şi trup, ca lumea s-o înalțe la Tatăl, 
în bucuria cântării de: Aliluia! 


Icosul 10 

Cu tot sufletul şi cu toată fiinţa ai îmbrățișat credinţa creștină, Sfinte Iustin, 
pecetluind cu sângele tău martiric viaţa ta, în dorul de a te uni cu Înţelepciunea 
ipostatică. 

Bucură-te, judecată întru dreptate; 

Bucură-te, rod de sfinţenie; 

Bucură-te, pregătire a căilor celor drepte; 

Bucură-te, făclie aşezată spre luminarea neamurilor; 

Bucură-te, vestire a locului celui veşnic; 

Bucură-te, împărtășire a pâinii vieţii; 

Bucură-te, primire cu cuget curat a tainelor dumnezeiești,; 

Bucură-te, miel fără răutate; 

Bucură-te, cântare nouă înălțată lui Dumnezeu; 

Bucură-te, răbdare a ispitelor întru așteptarea judecății Lui; 

Bucură-te, cunoștință a tainei mântuitoare; 

Bucură-te, iubire de fiu către Părintele ceresc; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 11 

In Hristos ai trecut de la cunoașterea în parte şi în ghicitură la cea veşnică, în 
care Adevărul Însuşi se face trup de împărtăşire, celor ce cântă neîncetat: Ali- 
luia! 


Icosul 11 

Nimic nu te-a putut despărți de dragostea lui Hristos, pentru care ai călcat 
moartea, asemenea Lui, intrând în bucuria celor ce cântă: 

Bucură-te, cuvânt al chemării şi al pocăinţei către toate neamurile; 

Bucură-te, tâlcuire a profeţiilor; 

Bucură-te, vestire a tainei renașterii noastre în Hristos; 

Bucură-te, mulțumire adusă lui Dumnezeu prin fapte; 


Bucură-te, săturare din sânul mângâierii Lui; 

Bucură-te, împărtăşire din intrarea slavei Lui; 

Bucură-te, îndulcire a apei firii cu puterea crucii; 

Bucură-te, că ai aflat în Hristos odihnă; 

Bucură-te, că iconomia mântuirii ŞI în tine s-a împlinit; 

Bucură-te, mărturisire a dumnezeirii Logosului; 

Bucură-te, mărturisire şi a omenității Lui; 

Bucură-te, cuvânt făcut icoană a Fiului lui Dumnezeu întrupat; 

Bucură-te, Sfinte Iustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 12 
Datoria fiecăruia este de se opri de la a face nedreptăţi înaintea lui Dumnezeu și 
a afla schimbarea minţii, prin care cunoaşte pe Cel Preaînalt, cântând: Aliluia! 


Icosul 12 

Înaintea Sfintei Treimi te-ai arătat rod de sfinţenie, ce revarsă binecuvântarea 
Cu-vântului făcut trup peste cei ce cântă: 

Bucură-te, iubire de Dumnezeu din toată inima şi din toată puterea; 

Bucură-te, iubire de aproapele ca de sine însuşi; 

Bucură-te, nimicire a puterii şarpelui; 

Bucură-te, credinţă în milostivirea şi iubirea de oameni a lui Dumnezeu; 
Bucură-te, transformare a vrăjmășiei în evlavie, dreptate, nădejde, credință și 
dragoste; 

Bucură-te, suflet schimbat în întregime cu puterea Duhului; 

Bucură-te, trup preschimbat prin harul nestricăciunii,; 

Bucură-te, inimă din care țâşneşte apa vie; 

Bucură-te, curățire de toată întristarea şi fierbinţeala păcatului; 

Bucură-te, că ai fost pus spre lumină neamurilor; 

Bucură-te, părinte născător de fii duhovnicești; 

Bucură-te, fiu al Împărăției lui Dumnezeu; 

Bucură-te, Sfinte Iustin martirul și filosoful, cel ce taina creației în icoana 
Logosului Întrupat ai descoperit-o! 


Condacul 13 (de trei ori) 

Pe Tatăl Ceresc, pe Fiul Dumnezeiesc şi pe Duhul cel Preasfânt ai mărturisit 
înaintea evreilor şi a neamurilor, altoind cele mai de preţ roade ale înțelepciunii 
omenești în taina Cuvântului întrupat, darul cel veşnic al înfierii făpturii de către 
dragostea Sfintei Treimi, căreia după cuviinţă cântăm: Aliluia! 


Apoi din nou: 


Icosul 1 


Filosofia sistemelor omenești în sufletul tău s-a vânturat, Sfinte Iustin, pentru ca 
să ajungi apoi la filosofia profeților şi a lui lisus Hristos şi să te deştepţi din 
întuneric la lumină un om cu totul nou, cu adevărat renăscut. 

Bucură-te, cuvânt în apărarea celor pe nedrept urâţi şi chinuiți; 

Bucură-te, judecată în conformitate cu raţiunea cea dreaptă; 

Bucură-te, cuget liber de prejudecăţi; 

Bucură-te, cercetare a vieții ce vădește chipul ei; 

Bucură-te, cinstire a lui Dumnezeu în Duh şi adevăr; 

Bucură-te, dor după viaţa veşnică şi curată; 

Bucură-te, urmare a celor bineplăcute lui Dumnezeu prin puterile raționale pe 
care ni le-a dăruit EI; 

Bucură-te, așteptare întru nădejde a Împărăției Cerurilor; 

Bucură-te, credinţă ce ţinteşte spre nemurire; 

Bucură-te, închinare de sine lui Dumnezeu Celui bun şi nenăscut; 

Bucură-te, lepădare a plăcerilor desfrânate și îmbrăţişare a întregii înțelepciuni; 
Bucură-te, iubire de aproapele cu dragostea lui Hristos; 

Bucură-te, Sfinte lustin martirul şi filosoful, cel ce taina creaţiei în icoana 
Logosului Întrupat ai descoperit-o! 


Condacul 1 

Dor nestăvilit după cunoașterea adevărului ai arătat şi râvnă nestrămutată pentru 
dobândirea și propovăduirea lui, cu moarte martirică încununând nevoinţele tale, 
pentru care strigăm ție: Bucură-te, Sfinte Iustin martirul şi filosoful, cel ce 
taina creaţiei în icoana Logosului Întrupat ai descoperit-o! 


Rugăciune 


Cele ale noastre depăşesc orice altă învăţătură prin aceea că noi avem în Hristos 
întreg Cuvântul, care S-a arătat pentru noi trup, Cuvânt şi suflet, Ipostasul Însuși 
a ceea ce înțelepții veacurilor au scos cu trudă din vistieria Adevărului, 


contemplând doar în parte Cuvântul. Pentru aceasta, Sfinte Iustin, cinstim pe 
Logosul lui Dumnezeu întrupat, care în multe feluri și în multe chipuri a rânduit 
iconomia cea spre mântuire a lumii, purtând de grijă celor ce cu dreaptă credinţă 
se închină Dumnezeului celui viu, Unul în Treime, pe care prin moartea ta 
martirică L-ai prea slăvit! 


(Acatist alcătuit cu rugăciunile şi binecuvântarea părintelui Ghelasie de la Fră- 
sinei şi ale părintelui Iustin de la Oașa). 


Vieţile Sfinţilor - Viaţa şi pătimirea Sfântului mucenic Iustin, filosoful 


Sfântul Iustin filosoful, mucenicul lui Hristos, s-a născut în părțile Siriei din 
Palestina, la hotarele Samariei, în cetatea care la început se numea Sihem, iar 
mai pe urmă s-a numit Neapolis Flavie. EI a avut un tată de neam bun şi slăvit, 
dar cu credinţa elin; chiar lustin era în aceeaşi rătăcire a închinării la idoli, mai 
înainte de a se lumina cu lumina Sfintei credinţe. 


lustin, din tinereţe, se îndeletnicea cu învăţătura cărţii şi sporea în înţelepciunea 
elinească, ca unul ce avea minte isteaţă. 


Deci, deprinzându-se bine cu oratoria, dorea să înveţe şi filosofia; pentru aceasta 
s-a dus la un învăţat filosof stoic, dorind să înţeleagă filosofia acelora. El avea 
mare dorinţă să ştie ce este dumnezeirea şi cine este Dumnezeu? Deci, petrecând 
la acel filosof stoic câtăva vreme, n-a putut afla nimic despre Dumnezeu; de 


vreme ce nici acest filosof stoic nu ştia pe Dumnezeu, nici nu socotea că este de 
trebuinţă învăţătura cea pentru dumnezeiasca înţelegere. 


Pentru aceasta Iustin a lăsat pe dascălul acela şi s-a dus la un alt filosof, care 
făcea parte din filosofii ce se numeau peripatetici. Acela, după puţină vreme, a 
început a se tocmi cu lustin pentru plată, nevrând să-l înveţe degeaba. Iar Iustin, 
văzând că acela este iubitor de argint, l-a lepădat ca pe un lacom şi l-a judecat a 
fi nevrednic de numirea filosofiei, de vreme ce nu ştia să treacă cu vederea 
câştigurile cele lumeşti. 


Pentru nişte pricini ca acestea, lepădând pe filosofii stoici şi pe cei peripatetici, 
dorea foarte mult înţelepciunea cea adevărată, prin care ar fi putut ajunge la 
cunoştinţa lui Dumnezeu; deci a venit la un dascăl ce făcea parte din filosofi lui 
Pitagora. Acela a poruncit lui Iustin să înveţe mai întâi astronomia, geografia, 
muzica, aritmetica şi alte învățături, spunându-i că învăţăturile acelea sunt cele 
mai de trebuinţă în viaţa aceasta. Deci, Iustin socotea că va trebui să petreacă 
mulți ani într-acele învățături. 


Dar, văzând că din acele ştiinţe nimic nu este de folos sufletului său, pentru că 
nimic n-a auzit de la dascălul acela care să fie după dorinţa inimii lui; pentru 
aceea l-a lăsat şi pe acel dascăl şi s-a lipit de unul al lui Platon, de vreme ce 
învăţătura acelora era într-acele vremuri de mare slavă şi multă le era cinstea lor. 


Acel filosof a lui Platon s-a făgăduit să-l înveţe pe Iustin cunoştinţa lui 
Dumnezeu, din asemănarea lucrurilor celor trupeşti cu cele netrupeşti, din 
închipuirile cele de jos cu cele de sus şi din felurile înțelegerilor. Pentru că 
acesta era sfârşitul soco-telilor înţelepciunii celei platoniceşti ca din închipuiri, 
să vină întru cunoştinţa lui Dumnezeu. Fericitul Iustin s-a învoit la aceasta, 
nădăjduind să ajungă la înţelepciunea dumnezeiască cea dorită, să cunoască pe 
Dumnezeu şi se să umple de darul Lui. Pentru aceasta el a petrecut lângă 
dascălul acela vreme îndelungată. 


Deci, îndată a învăţat dogmele şi rânduielile lui Platon, devenind, între elini, 
filosof desăvârşit şi slăvit. Cu toate acestea, nu putea să ajungă la credinţa 
creştinească şi la cunoştinţa cea adevărată a lui Dumnezeu, de vreme ce filosofii 
elini nu prea mă-reau pe Dumnezeu ca pe un Dumnezeu, ci schimbau slava 
nestricăciosului Dumnezeu cu asemănarea chipului omului cel stricăcios, al 
păsărilor, al celor cu patru picioare şi al târâtoarelor. Deci, Iustin se mângâra cu 
duhul, îndeletnicindu-se cu gândirea de Dumnezeu şi învățându-se în cunoştinţa 
de Dumnezeu, pe cât mintea lui, fiind neluminată, putea să ajungă. 


Odată, Iustin, plimbându-se singur în afara cetăţii, într-un loc deosebit, aproape 
de mare, şi pe când socotea mintea sa înţelegerea celor filosofeşti, a văzut pe un 
bărbat necunoscut, cinstit şi împodobit cu cărunteţea. 


Pe când stătea el şi-l privea cu de-a-mănuntul, bătrânul i-a zis: "Oare mă cunoşti 
pe mine, de mă priveşti astfel cu dinadinsul?" 


Răspuns-a Iustin: 


Zis-a bătrânul: "Insoţitorii mei s-au dus în partea aceasta şi aşteptând întoarcerea 
lor, le-am ieşit înainte ca să-i pot vedea de departe; dar tu ce faci aici?" 


Întrebat-a bătrânul: "Ce folos câştigi din filosofie?" 


Zis-a bătrânul: "Filosofia aduce oare vreo fericire omului?" 


Răspuns-a lustin: Cu adevărat îi aduce”, 


Bătrânul l-a întrebat: "Deci, spune-mi, ce este filosofia şi ce este fericirea?" 


Răspuns-a Iustin: 


Bătrânul a întrebat: "Dacă din filosofie cunoaşteţi ceea ce este drept şi înţelegeţi 
adevărul, apoi pe Dumnezeu cum îl cunoaşteţi că este?" 


Răspuns-a Iustin: 


Deci bătrânul, îndulcindu-se, iarăşi l-a întrebat: "Numele înţelegerii este la toate 
lucrurile de obşte? Căci în toate meşteşugirile în care cineva este iscusit, întru 


acelea se numeşte că este înţelept; sau în geometrie, sau în ocârmuirea corăbiei, 
sau în medicină şi întru asemănare şi întru celelalte lucruri, şi dumnezeieşti şi 
omeneşti, oare nu este tot aşa? Deci, spune-mi mie iarăşi, este vreo înţelegere 
care naşte cunoştinţa lucrurilor împreună şi a celor dumnezeieşti şi a celor 
omeneşti?" 


Zis-a Iustin: "Este cu adevărat”. 


Bătrânul a zis: "Deci, tot una este a cunoaşte pe Dumnezeu, precum a cunoaşte 
muzica, aritmetica, astronomia sau vreuna din acestea?" 


Răspuns-a Iustin: "Nicidecum; pentru că alta este a cunoaşte pe Dumnezeu şi 
alta este a cunoaşte un meşteşug". 


Grăit-a bătrânul: "Bine ai răspuns, căci ajungem la o oarecare înţelegere; pe de-o 
parte din auz şi învăţătură, iar pe de alta din vedere; precum ţi-ar spune cineva 
că se află în India vreo fiară care nu se aseamănă cu nici una din fiare, n-ai fi 
putut s-o cunoşti pe aceea nevăzând-o cu ochii, nici altuia să-i spui despre ea, 
neauzind mai întâi singur de la cel ce spune. Deci, te întreb, cum pot filosofi 
voştri elineşti să înţeleagă pe Dumnezeu, sau cum să grăiască cu adevărat ceva 
pentru Dânsul, de vreme ce n-au nici o cunoştinţă despre EI şi nici nu L-au văzut 
pe EI cândva, nici nu L-au auzit?" 


Răspuns-a Iustin: "O, părinte, nu cu ochii trupeşti se vede puterea 
dumnezeirii, precum văd oamenii oarecare jivine, ci numai cu mintea singură 
se poate ajunge la Dumnezeu, precum zice Platon, a cărui învăţătură eu o 
urmez". 


Zis-a bătrânul: "Este în mintea noastră, oare, vreo putere de acest fel, prin care 
să putem înţelege mai degrabă sau să cunoaştem vreun lucru, şi să ajungem pe 
cele nevăzute numai cu simţurile cele trupeşti?" 

Răspuns-a Iustin: "Este adevărat. Și acea putere este numită de Platon ochiul 
minţii, fiind dată omului spre aceea - chiar precum el învaţă, ca unul luminat 
prin învăţătura cea iubitoare de înţelepciune - ca să poată vedea singurul 
adevăr dumnezeiesc, care este pricinuitorul tuturor lucrurilor celor ajunse cu 
mintea, nu arătându-Se prin vopsele, nici având vreo asemănare oarecare, 
nici mărime de statură, nici altceva de acest fel, încât să se vadă cu ochii cei 
trupeşti; ci este o Fiinţă mai presus de toate fiinţele, neajunsă, nesupusă, 
singura bună şi frumoasă, a căruia dorire a ştiinţei în sufletele cele de neam 
bun, din început este sădită de la aceeaşi singură, pentru că iubeşte a se vedea 
de aceia de care se cunoaşte”. 


Pe nişte cuvinte ca acestea bătrânul le ascultă cu dragoste, dar nu se îndestula cu 
acea înţelegere a lui Iustin, învățată de Platon, despre Dumnezeu, cu aceea care, 
fără de creştinească mărturisire era nedesăvârşită. Apoi a zis astfel despre 
Platon: "Dacă Platon învaţă aşa precum tu mărturiseşti, apoi pentru ce el singur 
n-a cunoscut, nici n-a ştiut pe adevăratul Dumnezeu? EI a zis că Dumnezeu este 
nevăzut şi neajuns. Dar de ce se închină făpturii celei văzute: cerului, stelelor, 
asemenea lemnului şi pietrei celei cioplite în chip de om, ca singur lui 
Dumnezeu, schimbând astfel pe adevăratul Dumnezeu întru minciună, ţinându- 
se de închinarea la idoli şi învățând la aceea şi pe alţii? 


Deci, eu socotesc că la Platon şi la ceilalți filosofi elini, nu este înţelegere 
dreaptă, prin care să se poată veni la cunoştinţa adevărată a lui Dumnezeu, 
deoarece s-au făcut deşerţi întru cugetările lor şi s-a întunecat inima lor cea 
neînţelegătoare; astfel, socotindu-se a fi deştepţi, au înnebunit. Eu îţi spun cu 
adevărat, că mintea omenească, nepovăţuindu-se de Duhul Sfânt şi 
neluminându-se prin credință, nu poate să ştie şi să înțeleagă pe adevăratul 
Dumnezeu!" 


Acestea şi multe altele grăind bătrânul despre dreapta cunoştinţă de Dumnezeu, 
despre adevărata cinstire de Dumnezeu şi despre celelalte lucruri dumnezeieşti, 
Iustin, văzând rătăcirea filosofilor elini, se minuna. Apoi a zis: 


Atunci bătrânul a început a-i spune lui de Sfinţii prooroci, zicând: "În vremile 
cele de demult, cu mulţi ani mai înainte de toţi filosofii, au fost oarecare bărbaţi 
sfinți drepţi şi iubiţi de Dumnezeu, care, fiind plini de Duhul Sfânt, mai înainte 
au spus de aceste lucruri ce acum se săvârşesc. Acei bărbaţi se numesc prooroci. 
Ei singuri au cunoscut adevărul şi l-au spus oamenilor. Nu s-au ruşinat de 
nimeni, nici nu s-au temut de cei ce i-ar fi silit pe dânşii ca, întru oarecare 
cuvinte, să se abată de la adevăr, nici nu s-au biruit de slava deşartă; ci le-au 
spus drept, adevărat şi fără de frică pe toate acelea, care întru descoperiri de la 
Dumnezeu li s-a făcut lor, sau le-au văzut, sau le-au auzit. 


Încă sunt şi acum scripturile lor, care, dacă le citeşte cineva cu credinţă, îi aduc 
mult folos şi-i luminează mintea spre cunoştinţa adevăratului Dumnezeu; pentru 
că acei Sfinți prooroci spun adevărul, nu cu meşteşug de cuvinte, nici cu 
oarecare dovezi înşelătoare sau cu întortocheri, ci întăresc prin adevăr cele grăite 
de dânşii cu dreaptă vorbire. Aceia singuri, mai mult decât toate dovezile 
înşelătoare, au fost martori prea credincioşi ai adevărului, ca unii ce au crezut 
întru Unul, adevăratul Dumnezeu, Ziditorul tuturor şi, mai înainte, au vestit 
venirea în lume a lui Hristos, Fiul Lui. Ei s-au arătat că sunt vrednici de 
credinţă; pe de-o parte că acum graiurile lor s-au împlinit şi altele de acum o să 


se împlinească; iar pe de alta, că cele grăite de dânşii le întăreau prin minuni; 
pentru că făceau minuni cu puterea darului lui Dumnezeu, cel dat lor de sus. 
Acele minuni, proorocii cei mincinoşi şi neînvăţaţi de Dumnezeu, n-au putut 
niciodată să le facă, fără numai că au îngrozit pe oameni prin oarecare arătări şi 
năluciri diavoleşti”. 


Deci, acel fericit bărbat necunoscut, vorbind astfel cu Iustin, la sfârşit i-a zis lui: 
"Mai înainte de toate, roagă-te cu dinadinsul adevăratului Dumnezeu, ca să-ţi 
deschidă ţie uşa luminii, de vreme ce niciodată nu poate cineva să ştie şi să 
înţeleagă pe cele ce sunt ale lui Dumnezeu, fără numai căruia singur Dumnezeu 
va voi să le descopere. Şi le descoperă numai aceluia ce-L caută pe EI cu 
rugăciunea şi se apropie de EI cu credinţă şi cu dragoste". 


Acestea zicându-le, bătrânul acela s-a dus de la el şi s-a făcut nevăzut. De atunci 
Iustin niciodată n-a mai aflat sau a mai văzut vreun bărbat ca acela. 


Ce a simţit Iustin în inima Sa după plecarea acelui bărbat, singur a spus când 
a vorbit odată cu Trifon, slăvitul iudeu: 


Fericitul Iustin, spunând aceasta lui Trifon, a făcut în urmă pentru sine 
înştiinţare neamului celui mai de pe urmă, în ce fel i-a fost începutul întoarcerii 
lui către Dumnezeu şi cum s-a povăţuit la calea cea dreaptă de acel bărbat 
neştiut, ca de un om trimis din cer. 

După acea vorbire folositoare de suflet cu bătrânul cel insuflat de Dumnezeu, 
îndată s-a sârguit a căuta cărți creştineşti şi a început a citi dumnezeieştile 
Scripturi cu o deosebită silință. EI alătura proorociile cele vechi ale sibilelor cu 
graiurile Sfinților prooroci despre întruparea cea din Preacurata Fecioară a lui 
Hristos, despre patima cea de voie a Lui, despre sfârşitul acestei lumi văzute şi 
despre judecata ce va să fie. Şi, văzându-le pe acestea întru toate împreună 
glăsuite, se minuna în sine şi încet veni - învăţându-l pe el Sfântul Duh - spre 
cunoştinţa cea mai desăvârşită a lui Dumnezeu şi a Fiului Său. Deci, râzând de 
nebunia elinească, se pleca spre creştineasca credinţă, înmulţindu-se în el din zi 
în zi duhovniceasca căldură spre dreapta credinţă. 


EI însă auzi de unele lucruri, care îi împiedicau sufletul de la scopul cel bun, ce 
dorea dreapta credinţă creştinească, şi acestea erau: desele învinuiri aduse de 
către păgâni creştinilor, pentru unele lucruri necinstite şi de ruşine, pentru care 
se ridicau cumplite prigoniri împotriva lor. Deci, toate acestea le-a înţeles el că 


sunt minciuni, neîncăpute prihăniri şi clevetiri, de vreme ce păgânii socoteau 
cum că creştinii, în adunările lor de noapte, stingând lumânările, sting împreună 
şi lumina curăţiei, spurcându-se cu împreunare prin necurăţie şi după 
asemănarea fiarelor ar mânca carne de om. Pentru unele ca acestea, elinii şi 
iudeii ocărau pe creştinii nevinovaţi, şi astfel se credea minciuna oamenilor 
necuraţi şi nebuni ca şi cum ar fi fost adevăr. Cu toate că creştinii erau oameni 
drepți şi sfinți, totuşi erau urâţi, prigoniţi, scuipaţi şi batjocoriţi de toți 
necredincioşii, ca nişte mari nelegiuitori. Astfel, fiind făcuţi vinovaţi de grele 
păcate, erau daţi la cumplite morţi, în multe feluri. 


Nişte lucruri ca acestea la început împiedicau pe Iustin de la scopul său să se 
facă creştin; însă nu credea cu totul lucrurile cele care se spuneau contra 
creştinilor, ştiind bine că, adeseori, prin judecata poporului cea fără de socoteală, 
cei nevinovaţi se osândesc ca cei vinovaţi, cei curaţi se necinstesc şi cei drepţi se 
socotesc ca cei păcătoşi. Deci, văzând pe creştini neînfricaţi în răspunsuri la 
judecăţi, viteji în chinuri, defăimând toate cele frumoase şi văzute ale acestei 
lumi, socotindu-le ca pe nişte gunoaie, că se dau de bună voie la munci pentru 
Domnul lor, sârguindu-se la moarte ca la un ospăț, socotea în sine, zicând: 


Astfel, socotind el, cerceta cu dinadinsul viaţa creştinească; şi s-a înştiințat 
desăvârşit, că petrec în frica Domnului cu curăţie şi fără de prihană, păzind 
curăţia lor cu de-amănuntul, că se omoară în toate zilele cu postul şi cu 
înfrânarea. Ei adeseori se roagă şi totdeauna se învaţă în faptele cele bune. 
Acestea cunoscându-le din cercetările lui i-a iubit pe ei foarte mult şi s-a lipit de 
ei cu toată dragostea. EI a luat Sfântul Botez şi s-a făcut mare apărător al 
credinţei celei în Hristos, luptându-se prin cuvinte şi prin Scrisori cu elinii şi 
cu iudeii. EI s-a făcut ostaş viteaz şi nebiruit al lui Hristos, căutând mântuirea 
sufletelor omeneşti; a cercetat diferite ţări, învățând şi propovăduind numele 
lui Hristos, întorcând pe cei necredincioşi la Dumnezeu. 


Deci, a mers la Roma ca un filosof, purtând îmbrăcăminte filosofească şi având 
ucenici cu sine. Acolo a adunat mulţi pentru învăţătură, întemeind multe şcoli; 
iar sub chipul filosofiei celei din afară, învăţa filosofia creştinească şi adevărată. 


Deci, aflând acolo pe Marcion, începătorul de eresuri, i s-a împotrivit lui cu 
cuvântul, ruşinându-l; iar împotriva eresului acela, precum şi împotriva altor 
eresuri, a scris mai multe cărți. 


Tot acolo în Roma era un oarecare filosof păgân, cu numele Crescent, mare 
vrăjmaş al creştinilor. Iustin, adevăratul filosof, a avut cu acel filosof 
necredincios neîncetat război, atât cu cuvântul cât şi cu scrisul. Pentru că acel 
filosof cinic, având viaţă spurcată şi prea fără de lege, ura pe creştinii care 
petreceau după Dumnezeu în curăţie şi zavistuia slava cea bună a lui lustin, de 
vreme ce lustin era cinstit şi iubit de romani, pe de o parte pentru înţelepciunea 
sa cea însuflată de Dumnezeu, iar pe de altă parte pentru viaţa lui cea curată şi 
neprihănită. 


Deci Crescent, fiind plin de răutate, aducea împotriva creştinilor multe lucruri 
ruşinoase şi mincinoase, vrând să-l necinstească în popor şi să facă urât atât pe 
lustin cât şi pe credincioşii care erau cu el; deci, îndemna poporul cel 
necredincios contra lor. 


Acestea auzindu-le şi văzându-le Sfântul Iustin, zicea: 


În vremea aceea împărăţea în Roma, Antonin, care fusese împărat după Adrian. 
Cu toate că nu era vrăjmaş al creştinilor, însă, fiind înduplecat după poruncile 
împăraţilor celor mai dinainte, necredincioşi şi închinători la idoli, prigonea şi 
ura pe creştini, mai mult din urâciunea cea prea multă şi din lăcomie, ca să 
jefuiască averile creştinilor, care mărturiseau numele lui Hristos. Deci, el a 
poruncit ca pentru fărădelegile cele multe, pe care le aduceau clevetitorii cu 
minciuna contra credincioşilor, să-i dea pe ei la judecată şi, necercetându-i, îi 
pedepsea cu felurite munci pentru clevetirile aduse contra lor. 

În acea vreme s-a întâmplat în Roma un lucru ca acesta: o femeie oarecare, 
necredincioasă, care trăia în necurăţie, auzind de la creştini cuvânt pentru ade- 
văratul Dumnezeu şi învățătură pentru viaţa cea întreg înțeleaptă, pentru 
răsplătirea drepţilor şi pentru munca păcătoşilor, s-a umilit cu sufletul şi a crezut 
în Hristos. Însă avea bărbat care petrecea întru necredinţa închinării de idoli şi se 
tăvălea fără de măsură întru necurăţiile trupeşti. Pentru aceasta ea îl sfătuia pe el 
în tot chipul, vrând să-l povăţuiască la viaţa înfrânată şi să-l întoarcă la adevărata 
credinţă. Deci, văzând ea că nicidecum nu poate să-l îndrepte pe acela, căuta să 
se despartă de el şi să nu mai petreacă în necurăţiile aceluia. 


Bărbatul ei, înştiințându-se de la care creştini a învăţat femeia lui credinţa 
creştinească, s-a dus la eparhul cetăţii, jelindu-se contra aceluia. Numele acelui 
creştin era Ptolomeu. Deci, au prins pe Ptolomeu, robul lui Hristos, şi l-a ţinut 
multă vreme într-o temniță necurată; apoi eparhul, scoţându-l la judecată, l-a 
osândit la moarte. 


În vremea acelei nedreptei judecăţi, stătea acolo un bărbat, cu numele Luchie. 
Acela, văzând pe fericitul Ptolomeu osândit pe nedrept, a zis către judecătorul 
cel strâmb: "O, eparhule, pentru care pricină dai la moarte pe acest om 
nevinovat, de vreme ce nu este nici prea desfrânat, nici făcător de silă, nici 
ucigaş, nici tâlhar, nici răpitor, nici vădit pentru altă oarecare fărădelege, ci 
pentru Singura pricină că S-a mărturisit pe sine, că este creştin?" 


Eparhul, căutând cu groază spre dânsul, i-a zis cu mânie: "Oare şi tu eşti din 
numărul creştinilor?" 


Răspuns-a Luchie: "Cu adevărat şi eu sunt creştin”. 


Atunci el a poruncit ca şi pe acela să-l pedepsească cu moarte. Încă s-a alăturat 
celor doi creştini şi al treilea, care s-a mărturisit pe sine cu mare glas că este 
creştin; deci, toţi aceşti trei, şi-au dat sufletele lor pentru Hristos. 


Fericitul Iustin, înştiințându-se de o nedreapta ucidere a sfinţilor că aceasta, 
i-a fost pentru ei jale mare. Deci, scriind o cărticică, numită Apologia, apăra 
nevinovăția creştinilor şi defăima şi certa rătăcirea şi răutatea slujitorilor de 
idoli. 


Acea carte a dat-o împăratului şi fiilor lui, şi la tot senatul, îndrăznind pentru 
Hristos, fără temere de munci şi de moarte. 


Impăratul, citind cu luare aminte acea cărticică, s-a minunat de înţelepciunea 
filosofului creştin; şi nu numai că nu s-a mâniat contra lui şi nu l-a ucis pe el, dar 


a şi lăudat înţelepciunea lui; de vreme ce a dat pe faţă, în acea cărticică, 
înşelăciunea zeilor elini şi a descris destul de lămurit puterea lui Hristos. 


Iustin a arătat că sunt mincinoase clevetirile ce se aduceau contra creştinilor, 
arătând destul de lămurit curăţia şi viaţa lor cea dreaptă. 


Deci împăratul, citind acea cărticică şi umilindu-se, a dat poruncă ca să nu 
muncească pe creştini pentru mărturisirea numelui lui Hristos, nici să le 
jefuiască averile lor, ci, numai de s-ar arăta contra lor cu oarecare pricini de 
păcate, cu adevărat vrednici de pedeapsă şi de judecată vor fi. 


Sfântul Iustin, primind acea poruncă împărătească şi luând voie de la împărat, s- 
a dus în Asia unde atunci, mai mult ca oriunde, erau creştinii prigoniţi. Deci, 
mergând la Efes, în haina cea filosofească pe care n-a lăsat-o până la sfârşitul 
său, a arătat porunca împăratului tuturor şi a propovăduit-o în părțile şi în 
cetăţile cele dimprejur. 


Prin acestea s-a adus pacea şi s-a mângâiat Biserica lui Hristos; de vreme ce ura 
contra creştinilor a încetat, în locul ei venind bucuria. 


Sfântul Iustin, petrecând acolo câtăva vreme, a avut o convorbire cu iudeul 
Trifon şi l-a biruit pe acela din Scripturile Legii vechi, de care întrebare - 


precum şi de Apologia, despre care s-a zis mai sus - se afla cuvânt scris pe larg 
în cartea lui Iustin. 


După multă vreme, Sfântul Iustin s-a întors iarăşi de la Efes în Italia; iar în calea 
în care mergea pretutindeni propovăduia apostoleşte pe Hristos. Pe iudei şi pe 
elini, biruindu-i în cuvinte, îi întorcea la Sfânta credinţă; iar pe credincioşi îi 
întărea. 


Deci, mergând el la Roma, Crescent, cinicul filosof, s-a pornit contra lui cu mai 
multă urâciune şi cu mai multă răutate; deci, Sfântul lustin, adeseori vorbind cu 
el, totdeauna îl biruia şi-l ruşina înaintea tuturor. 


Pentru aceea, neputând el să stea împotriva lui şi neştiind ce să mai facă, l-a 
pârât cu multe minciuni la divanul romanilor; deci, au prins pe Sfântul ca pe un 
vinovat de răutate şi l-au muncit în legături. Aducându-l pe el la judecată, nici o 
pricină nu i-au aflat lui. 


Iar zavistnicul Crescent, temându-se ca nu cumva lustin să fie liberat, a pregătit 
în ascuns o otravă de moarte şi cu aceea a ucis prin înşelăciune pe ostaşul cel 
nebiruit al lui Hristos. 


Astfel s-a sfârşit Sfântul Iustin, adevăratul filosof al creştinilor, lăsând Bisericii 
lui Hristos multe scrieri foarte trebuincioase, ca unele ce sunt pline de 
înţelepciunea Sfântului Duh. Deci, stând înaintea lui Hristos Domnul, râvnitorul 
la nevoinţă a luat de la El cununa pătimirii şi este rânduit în ceata sfinţilor 
mucenici, a celor ce slăvesc Sfânta Treime: pe Tatăl, pe Fiul şi pe Sfântul Duh, 
în veci. Amin. 


